NaiveNeuron/SloPal huggingface dataset:
Viskupič, Marián, poslanec NR SR (2022-09-20):
Pán predsedajúci, ďakujem pekne za slovo. Vážený pán minister, vážené kolegyne, kolegovia, ja sa budem venovať len jednej časti zákona, tak ako ho pán minister prezentoval, a to tej dôležitej zmene ohľadne daňového bonusu na dieťa. No, pán minister to povedal nejakými slovami, ja to poviem trošku inými slovami, že presne takto to vyzerá, že treba prijímať potom dôležité zmeny, keď sa teda veci šijú horúcou ihlou, keď sa prijímajú zlé riešenia, keď sa nepočúvajú odborníci, keď zákon neprejde klasickým legislatívnym procesom, pripomienkovými konaniami, rozporovými konaniami. No a to, čo pán minister predložil, je, a povedzme to úplne na rovinu, je to záplata, aby tento systém daňového bonusu na dieťa pomáhal práve tým najzraniteľnejším, tým nízkopríjmovým. To, čo sme od začiatku hovorili, že toto sú tie chyby, že to síce pomáha a bez problémov si ten bonus vyberú ľudia, ktorí dostatočne zarábajú, ale práve tí sú v pohode. Tam je to neefektívne využívanie peňazí. Ale práve tí nízkopríjmoví, tí, ktorí to najviac potrebujú, tým to proste nejde. Takže teraz vlastne to pán minister opravuje, hej. A už len samotné vysvetlenie tejto situácie, tak ako ho pán minister poskytol, je zložité. Ja neverím tomu, že to niekto z nás tuná na prvú pochopil a teda vníma vlastne čo to celé bude. Čiže už len to vysvetlenie, to, čo to vlastne ako sa to zasa nabalí byrokraticky, je náročné, ale ja si myslím, že keď nás počúvajú účtovníci, ako nechcite vedieť, čo zase rozprávajú. Zasa sa to pekne krásne urobí podstatne zložitejším, podstatne náročnejším a teraz si to ale fakt predstavte. To, čo pán minister povedal, je, že teda sa to bude spájať ako, ako teda rodina, hej. Nie že zamestnanec, zamestnávateľ a výpočet, ale proste ten zamestnávateľ bude potrebovať informáciu aj od toho manžela alebo manželky, hej, aby to teda celé nejak spojil, spočítal. Teraz otázka, či to niekto neurobí potom aj akoby ešte raz na druhej strane a teda ja nehovorím, že na to finančná správa jedného dňa nepríde, ale zasa to vytvorí proste kopu, kopu novej agendy, kopu nových problémov aj pre finančnú správu. Čiže toto som chcel len v tomto mojom krátkom vystúpení povedať, že áno, robí sa záplata, aby systém robil to, čo mal robiť, pomáhal tým najslabším, tým, ktorí to najviac potrebujú. No inými slovami to, čo sme tomu vyčítali úplne od začiatku a čomu sa dalo vyhnúť, ak by sa veci robili tak, ako sa majú, na prvýkrát, rozumne a teda vnímajúc aktuálnu situáciu. Ďakujem pekne za pozornosť.
Pellegrini, Peter, predseda NR SR (2015-11-26):
Na vaše vystúpenie dve faktické poznámky. Končím možnosť prihlásiť sa s faktickými. Pán poslanec, pán podpredseda Číž.
T. Mikuš, poslanec: (2003-03-06):
Čo sa týka indícií, názorov, ktoré tú odzneli včera a dnes. Som presvedčený, že je potrebné naozaj dôsledne preveriť veľké privatizačné projekty. Nepoužívam iný výraz, netreba. Ak sú indície o tom, že by nebola dodržaná litera zákona, treba ich preveriť. To je minulosť. Nemyslím si však, že spoločnosti vždy pomôže len potrestanie vinníkov. Čo považujem za dôležitejšie ja osobne v tejto súvislosti - zabrániť ďalším škodám. Preto si myslím, že ďalšie privatizačné projekty veľkého rozsahu by mali byť zastavené a určite by mali byť prenesené pod parlamentnú kontrolu. Pán premiér súhlasne prikyvuje. Pán premiér, beriem to ako prísľub od vás. Čo sa týka pána premiéra a toho, čo povedal pán Lintner, a nášho kolegu pána poslanca Madeja. Znovu, blahoželám k úprimnosti a triezvosti, s akou ste pomenovali toto intermezzo. Ja by som snáď dodal ešte iné slovo, myslím to úprimne... (Zaznel zvuk časomiery.)
P. Hrušovský, predseda NR SR: (2005-07-06):
Pán poslanec Fico chce reagovať na vystúpenia poslancov. Nech sa páči.
Pčolinský, Peter, podpredseda NR SR (2022-10-21):
Ďakujem veľmi pekne.
Blaha, Ľuboš, podpredseda NR SR (2024-01-11):
Pán poslanec Jozef Pročko. Pán poslanec, beží vám čas.
Šipoš, Michal, poslanec NR SR (2024-01-09):
Pán minister Susko si vybral, že ide rušiť špeciálnu prokuratúru, lebo mu vadí táto inštitúcia. Vadí mu inštitúcia, ktorá má úspešnosť obžalôb 93 %. Vadí mu inštitúcia, ktorá má úspešnosť odôvodnení väzobných rozhodnutí 99 %. Vadí mu úspešnosť pri podaniach na ústavný súd proti ÚŠP 98 % v prospech špeciálnej prokuratúry. Keď SMER bol pri moci prvýkrát, 2006 – 2010, vtedy im špeciálna prokuratúra nevadila. Keď boli druhýkrát pri moci, 2012 – 2016, tiež im nevadila špeciálna prokuratúra. Ani keď boli pri moci v 2016 – 2020. A viete prečo? Pretože vtedy mali žabu na prameni. Vtedy tam sedel Dušan Kováčik, ktorý všetky kauzy zametal pod koberec a všetko ututlal. „Naši ľudia“ sa vtedy mali fajn. Vtedy orgány činné v trestnom konaní nefungovali. Zrazu keď spravodlivosť funguje, keď špeciálni prokurátori idú komplet po ich ľuďoch, po zločincoch, po korupčníkoch a nepozerajú na to, či je to koaličný, opozičný poslanec, či je to nejaký oligarcha, či je to nejaký významný človek, vtedy sa im to nehodí. A vtedy potrebujú zarezať spravodlivosť. Fico, Pellegrini, Danko rozhodli, že Úrad špeciálnej prokuratúry musí skončiť, pretože si robí svoju robotu dobre. A pán Susko je ich komplic. Ten slušný Susko, ktorý tu vystupoval a obhajoval v minulosti všetky zákonnosti, všetko, ako malo byť. Obyčajný komplic mafie. (Potlesk.)
Hattas, Marek, poslanec NR SR (2021-05-10):
Pani ministerka spravodlivosti, so všetkou pokorou, máte moju plnú dôveru, pretože ste garanciou spravodlivosti na Slovensku pre všetkých a bez rozdielu. (Potlesk.)
Halúz, Milan, poslanec NR SR (2014-06-05):
Ďakujem za slovo, ďakujem. Ďakujem. Tak ešte raz, vážený pán podpredseda, vážení kolegovia, v súlade s § 73 zákona o rokovacom poriadku som bol určený Výborom Národnej rady pre sociálne veci za spravodajcu k návrhu zákona, ktorý je uvedený pod tlačou 932. V menovanom si dovoľujem predložiť informáciu k návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci. Odporúčam, aby predmetný návrh zákona výbory prerokovali do tridsať dní a gestorský výbor do tridsaťdva dní od prerokovania návrhu zákona v Národnej rade v prvom čítaní. Pán podpredseda, prosím, otvorte všeobecnú rozpravu. Ďakujem.
Paška Pavol, predseda NR SR (2014-04-02):
Som za, dámy a páni.
B. Bugár, podpredseda NR SR: (2004-09-07):
(Hlasovanie.) Prítomných 134 poslancov, za návrh 122, proti 2, hlasovania sa zdržalo 10. Konštatujem, že sme pridelili tento vládny návrh zákona výborom, určili gestorský výbor, ako aj lehoty výborom na jeho prerokovanie v druhom čítaní. Budeme hlasovať o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej  dani z tabakových výrobkov (tlač 841). Pán poslanec Komlósy, nech sa páči. Zs. Komlósy, poslanec: Vážená Národná rada, odporúčam, aby sa Národná rada uzniesla na tom, že tento vládny návrh zákona prerokuje v druhom čítaní. Prosím, dajte hlasovať o tom.
V. Tomanová, ministerka práce, sociálnych vecí a rodiny SR: (2007-10-18):
A pokiaľ ide o sociálne služby, vzhľadom na to, že nie je doriešený systém financovania, o ktorom na každej schôdzi vlastne hovorím a odpovedám na otázky pani poslankyne Gibalovej, niekedy aj pani poslankyne Sabolovej s tým, že v spolupráci so Združením miest a obcí a zástupcami vyšších územných celkov riešime systém financovania sociálnych služieb. Úprava bude predložená do parlamentu na budúci rok s tým, že účinná by mala byť najneskôr od 1. 1. 2009.
Aštaryová, Zuzana, poslankyňa NR SR (2011-10-18):
Súčasne odporúčam prideliť v druhom čítaní na prerokovanie tento návrh okrem Výboru Národnej rady pre financie a rozpočet aj Ústavnoprávnemu výboru Národnej rady a za gestorský výbor navrhujem Výbor Národnej rady Slovenskej republiky pre financie a rozpočet a zároveň odporúčam, aby výbory uvedený návrh prerokovali do tridsať dní a gestorský výbor do tridsaťdva dní.
Kollár, Boris, predseda NR SR (2021-06-23):
S ďalšou faktickou poznámkou vystúpi pán poslanec Taraba, nech sa páči.
Remišová, Veronika, poslankyňa NR SR (2017-01-31):
Ďakujem. To je procedurálny návrh a ten máme odovzdať až bezprostredne po prednesení a dostala sa mi teda informácia, že máme písať procedurálne návrhy na nejaké farebné papieriky ako v škôlke, a prosila by som, aby sme sa striktne držali rokovacieho poriadku, ktorý k procedurálnym návrhom hovorí len to, že, citujem: „Písomne vyhotovený procedurálny návrh odovzdá poslanec predsedajúcemu bezprostredne po jeho prednesení.“ Keďže sme v 21. storočí, namiesto zelených, modrých papierikov by som navrhovala, aby sa procedurálne návrhy mohli posielať napr. aj elektronicky do špeciálneho mailboxu z počítača, ktorý väčšinou máme všetci pred sebou. Kto ho nemá, môže ho dať aj na papieriku. A týka sa to aj procedurálnych návrhov, návrhov na doplnenie alebo zmenu návrhu programu, ktoré po novom musia byť na zelených papierikoch. Ďakujem.
Martvoň, Anton, poslanec NR SR (2014-01-31):
Ďakujem pekne. Pán poslanec Kadúc, myslím si, že bolo to dobré, a teda aj chcem poďakovať za konštruktívne odborné vystúpenie, samozrejme, podanú pomocnú ruku prijímame, nemáme problém sa potom ako predkladatelia stretnúť, vykonzultovať si niektoré veci, zapracovať poprípade, keď teda, lebo počul som aj z vašich úst zopár dobrých návrhov, tak môžeme o nich diskutovať a pokúsiť sa zapracovať. Podotýkam ale zopár vecí, že v podstate ten, tento problém, ktorý tu nevznikol za prvej Ficovej vlády, ten je tu už dlhodobo a dlhodobo sa to neporadilo vyriešiť. Čo sa týka ale vzniku tej šedej ekonomiky, myslím si, že s tou šedou ekonomikou sa vieme vysporiadať, máme tu rôzne daňové a iné kobry ako také, ktoré už teraz majú úspechy vo vzťahu k práve takýmto praktikám, čo sa dejú na čiernom alebo teda v šedom trhu. Tých dôchodcov sme spomenuli iba okrajovo ako najzraniteľnejšiu skupinu, ale dôležité je tam ten milión exekučných konaní s tým, že ten blok, čo ste dali, tak ten blok, čo ste povedali, sa týkal nášho protišmejďáckeho zákona, ale ten protišmejďácky zákon na základe najnovších štatistík má za dva mesiace platnosti perfektné výsledky, len za dva mesiace bolo znemožnených vyše 500 šmejďáckych akcií a desiatky boli aj priamo zakázané. Čiže toľko iba k tomu, že trošku to išlo inak. Čo sa týka toho RPMN, tak podľa nášho názoru tým, že zakotvujeme odplatu do Občianskeho zákonníka za poskytnutie teda takýchto úverov, tak ideme ešte aj nad rámec RPMN, lebo pri RPMN nám bolo daných x dôvodov, prečo to nemôžeme spolu zaviesť zo strany Národnej banky Slovenska a iných odborníkov, obchádzame to cez odplatu, ktorá je širší pojem, ktorá bude zahŕňať ešte aj iné poplatky alebo poistenia úverov, ktoré nezahŕňalo v minulosti to RPMN, s tým, že tú výšku RPMN plus, ale aj to písmo a tie ďalšie veci, čo ste spomínali, nechávame potom na nariadenie vlády, ktorým si to... (Prerušenie vystúpenia časomerom.)
Bugár, Béla, podpredseda NR SR (2019-09-11):
Pán poslanec Martinák, môžte reagovať. Zapnite mikrofón pánovi poslancovi Martinákovi. Zatlač ešte raz ten gombík, keď už si. Takže končím rozpravu a samozrejme po hlasovaní vystúpi pani ministerka, podpredsedníčka vlády a predpokladám, že aj pán spravodajca, zaujmú záverečné stanovisko. Vyhlasujem krátku prestávku do 17.05. Ďakujem pekne. (Prestávka.) (Po prestávke.)
Kočiš, Eduard, poslanec NR SR (2022-03-24):
Veľmi pekne ďakujem za umožnenie, pán predsedajúci. Pán kolega, súhlasím, že tak ako sa kedysi hovorilo, že v zdravom tele zdravý duch, ale mnohí odporcovia športu hovoria, že trvalým športom k trvalej invalidite, čo je hlúposť. Moje deťúrence celý život športujú, rovnako ako ja. Všetky tri absolvovali základnú školu, kde navštevovali športovú triedu a tej športovej prípravy, ale aj hodín telesnej výchovy mali požehnane, čo nikdy nebolo na škodu, pretože ak je telo mladého človeka dostatočne zaťažené, tak aj tie informácie, ktoré potrebuje potom do tej hlavy dostať v rámci štúdia, resp. prípravy na ďalší školský deň, jednoducho do toho tela idú ľahšie a jednoduchšie. Stotožňujem sa s týmto návrhom zákona asi z takých dvoch najzákladnejších vecí. S tým, že telesná výchova je neoddeliteľnou súčasťou výchovno-vzdelávacieho procesu a mohlo by jej byť na základných a na stredných školách oveľa viac, ale to je, myslím, viac úlohou samotného ministerstva školstva ako poslancov Národnej rady, aby sa takouto problematikou zaoberali. A druhým takým bodom je to, že zakomponovanie, aby vrcholový, bývalý vrcholový športovec, ktorý preukázateľne pôsobil na najvyšších fórach v jednotlivých druhoch športu, mohol „kvalifikovane“ pôsobiť ako učiteľ telesnej výchovy, resp. s nejakým trénerským štatútom. Čiže toto naozaj podporujem, pretože je na jednej strane veci, ak nejaký telocvikár ide trénovať, ja neviem, hocijaký šport a k tomu športu vrcholovo nepričuchol, môže mať na to inú metodiku, iný pohľad. A úplne iný pohľad je na to od vrcholového športovca, ktorý zároveň pedagogiku alebo telesnú výchovu neštudoval. Čiže... (Prerušenie vystúpenia časomerom.)
R. Madej, poslanec: (2004-10-21):
Vážený pán minister, keď hovoríte, že počet autoškôl stúpa, tak popierate to, že ste pravicový politik, veď ak chcete otvoriť trh podnikaniu, čo je základná pravicová téza, tak by vám to malo skôr vyhovovať, že existuje konkurencia. Čo sa týka legislatívneho procesu, ak hovoríte, že prešla táto vyhláška legislatívnym procesom, je to asi dôkaz, že ten nefunguje a môžem povedať, že pevne verím v rýchle rozhodnutie Ústavného súdu, keďže skupina poslancov, ktorú zastupujem, podala v tejto veci návrh na Ústavný súd. Obmedzuje sa možnosť podnikať, pán minister, v tomto, pretože musíte pochopiť aj to, že inštruktori autoškôl nemajú predsa riadny pracovný čas. Väčšinou sa prispôsobujú tým, ktorí sa chcú učiť, ktorí si chcú urobiť jazdy, a to po sobotách, nedeliach, po večeroch. Tým pádom, ak by ste zaviedli pre všetkých povinne riadny pracovný čas, znamenalo by to, že na základe pracovnej zmluvy budú musieť platiť príplatky za nadčasy, budú musieť platiť príplatky za pracovné voľno, prácu po sobotách a nedeliach, čo, samozrejme, zvýši náklady autoškôl. Ak hovoríte, že je to v dôsledku zabezpečenia kvality, dovolím si absolútne nesúhlasiť, pretože ak meníte tento systém na pracovné zmluvy, je to asi dôkazom, že kontrola ministerstva dopravy nefunguje, tak nikto nám teraz tu nevie zaručiť, že bude v prípade pracovných zmlúv. Osobne sa obávam, že to, čo urobíte, robíte len s tým, že sa zamedzí možnosť podnikať, zvýšia sa ceny za tieto kurzy a zníži sa dostupnosť k tejto službe. Ďakujem.
Bublavý, Dušan, poslanec NR SR (2016-03-23):
Sľubujem. (Potlesk.)
Kolesík, Andrej, poslanec NR SR (2015-06-30):
Ďakujem, pán predseda. V rozprave vystúpili 5 poslanci, jeden z nich opakovane, boli podané dva pozmeňujúce a doplňujúce návrhy. Keďže spoločná správa výborov neobsahuje žiadne pozmeňujúce ani doplňujúce návrhy, pristúpime k hlasovaniu o jednotlivých pozmeňujúcich a doplňujúcich návrhoch z rozpravy. Pán predseda, dajte, prosím, hlasovať o pozmeňujúcom návrhu poslancov Hlinu, Hudackého a Přidala, ktorý odznel v rozprave.
B. Bugár, podpredseda NR SR: (2006-04-20):
Ľ. Lintner, poslanec: Jeden až osem, áno.
Figeľ, Ján, podpredseda NR SR (2012-06-27):
Ďakujem. Nech sa páči, pán poslanec Hlina.
Bugár, Béla, podpredseda NR SR (2011-09-14):
Pán poslanec Matej.
R. Kaliňák, podpredseda vlády a minister vnútra SR: (2008-10-22):
Pretože máme v podstate pred sebou zákon o prevencii kriminality, ktorý je vlastne novinkou v našom právnom poriadku, doteraz nám chýbal takýto zákon, ide predovšetkým o posilnenie tej časti súboja s kriminalitou, ktorá je, dá sa povedať, najlacnejšia a najefektívnejšia. Vždy máme šancu dostatočným pôsobením v prevencii výrazne znižovať počty nápadu trestnej činnosti, čo sa po navýšení rozpočtov pre jednotlivé položky aj začína dariť. Odzrkadľuje sa to v znižovaní kriminality, predovšetkým takej tej dennej, ako ju voláme, to znamená, nie kde by sme mohli pochybovať o latentnosti niektorých trestných činov. Ale krádeže motorových vozidiel alebo krádeže vlámaním do bytov, ktoré sú vždy nahlasované aj preto, že poväčšine prichádza do tohto vzťahu aj poisťovňa, vykazujú práve niektoré preventívne opatrenia, či už štátu, miest alebo obcí, nám dokazujú, že je možné znižovať kriminalitu aj touto cestou. Preto tento nový zákon predovšetkým stanovuje inštitúcie zodpovedné za prevenciu kriminality, spôsob, akým sa stratégie boja proti kriminalite a prevencie kriminality vypracovávajú a stanovuje aj poriadok a systém, akým budú do tohto procesu vťahované aj mimovládne organizácie a pre ne pripravované jednotlivé grantové programy. Oproti minulému roku ministerstvo vnútra zvýšilo o 100 % príspevky práve do programu Prevencia kriminality. A budeme sa snažiť, aby do budúcich rokov vlastne táto suma narastala ďalej. Bola založená dobrá tradícia v minulosti mojimi predchodcami, že sme sa venovali aj prevencii v oblasti takej tej dohľadovej, teda kamerových systémov, ale aj sa postupne rozbiehajú projekty práve pre mimovládne organizácie, ktoré sa snažia spolupracovať s obeťami. To je práve v prípade latentných trestných činov, kde by často k oznámeniu tohto trestného činu ani nedošlo, a takisto v rámci výchovy detí na školách a rozloženie jednotlivých projektov do jednotlivých okresov práve preto, že zloženie a skladba trestnej činnosti v jednotlivých okresoch je vždy diametrálne odlišná. Niekde prevažujú, samozrejme, klasické krádeže dreva alebo iné majetkové trestné činnosti dané zložením obyvateľstva v danom okrese, inde je viacej lúpežných prepadnutí. A práve na takéto rôznorodé skladby trestnej činnosti treba, aby prevencia bola aj v súlade s týmto novým zákonom zameraná. Ďakujem všetkým poslancom za podporu tohto zákona. Ďakujem.
P. Hrušovský, podpredseda NR SR: (2001-10-03):
Otváram rozpravu o tomto bode programu. Konštatujem, že do rozpravy sa nehlási nikto z prítomných pánov poslancov, preto vyhlasujem rozpravu o tomto bode programu za skončenú. Prerušujem rokovanie a prosím všetkých pánov poslancov, ktorí sú v budove Národnej rady a nie sú prítomní v rokovacej sále, aby sa dostavili na hlasovanie. Budeme hlasovať o jednotlivých prerokovaných bodoch. (Pauza pre nedostatočný počet poslancov v rokovacej sále.)
Budaj, Ján, poslanec NR SR (2016-04-26):
Pán minister, no tak možno ste si aj mohli odpustiť takýto osobný tón, nepásli sme spolu husi a vy moju politickú kariéru môžete raz hodnotiť, ale nemyslím si, že vám to svedčí. Ste mladý človek, prajem vám, aby sa vám v rezorte darilo, možno ste si všimli, že som nejakým spôsobom sa rezortu kultúry nevenoval v tomto príhovore, preto aj si myslím, že vám svedčí aj celej kultúre, ak sa držíte trošku skromnejšie od politických šarvátok. Vy teda ale ste si povedali, že prejavíte nejakú trpkosť, neviem, čo vám alebo vašim blízkym spôsobil november, že ste sa ocitli v radoch postkomunistov, a ani sa v tom nemienim rýpať. A prosím vás, aby ste aj vy zvážili, do akej miery budete kádrovať niekoho z opozície. Lebo potom na hrubú dieru bude hrubá záplata. To vás uisťujem. A pokiaľ ide o údajnú politickú podporu SMER-u, uisťujem vás, že mňa do funkcie v mestskom zastupiteľstve vymenoval nezávislý primátor, a ak ho máte ako tajného nominanta, ktorý má mimochodom uistil všetkými prísahami, že tá možnosť, že ma môže vymenovať, pochádza celkom z inej príčiny a nesúvisí s mojou osobou. Bolo okolo toho aj veľa dohadov, ale to sem nepatrí, v každom prípade to nebola žiadna nominácia strany SMER.
Kazda, Radovan, poslanec NR SR (2022-06-15):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 9. septembra 2022 a v gestorskom výbore do 12. septembra 2022.
Grendel, Gábor, podpredseda NR SR (2021-05-06):
Vážené panie poslankyne, vážení páni poslanci, v súlade so zákonom o rokovacom poriadku nasleduje pravidelná hodina otázok , ktorú týmto otváram. Poslanci písomne položili do včera do 12.00 hod. 13 otázok na členov vlády. Overovatelia schôdze vyžrebovali ich poradie. Na predsedu vlády nebola adresovaná ani jedna otázka. Upozorňujem, že na otázky poslancov, ktorí nie sú prítomní v rokovacej sále sa neodpovedá. Prosím pána predsedu vlády Eduarda Hegera, aby oznámil, kto z členov vlády bude odpovedať na otázky za neprítomných členov vlády.
Štefanec, Ivan, poslanec NR SR (2012-10-23):
Ďakujem pekne, pani podpredsedníčka. Pán poslanec Mihál jasne zdokumentoval, že to nie je len tento zákon, ktorý sťažuje podnikanie na Slovensku, a teda tvorbu pracovných miest. Doslova poukázal na to, že pre malé podnikanie a zvlášť spoločnosti s ručením obmedzeným sa zvyšujú náklady o 25 percent. Chcem zdôrazniť, že práve títo podnikatelia sú tí, ktorí najviac doplatia na zvyšovanie daní a zhoršenie podmienok. Hovoril o paušálnych výdavkoch. Tu chcem upozorniť na návrh, ktorý sme opakovane predložili a ktorý považujem za riešenie, a to je zavedenie licencií pre živnostníkov, ktorý by nahradil takisto zníženie paušálnych výdavkov, tak ako to navrhuje vláda v súčasnom návrhu zákona o dani z príjmov. Takže som presvedčený, že zavedenie licencií by bolo riešením pre malé podnikanie, ktoré momentálne je najviac postihnuté týmto zákonom aj ďalšími zákonmi, ktoré predkladá dnešná garnitúra. Ďakujem pekne.
Kaščáková, Renáta, poslankyňa NR SR (2017-12-05):
Ja by som sa chcela dotknúť odbornosti, na ktorú pán minister tak často upozorňoval a pri tej súvislosti spomenul, som si to zapísala, že „korekcia nie je pokuta“. Hovorí, že korekcie nie sú pokuty a že to je len akási zvýšená spoluúčasť, ktorá sa vracia naspäť do operačných programov, aby sa mohla potom čerpať na ďalšie projekty a že teda ministerstvo z týchto projektov získalo naspäť 170 mil., za čo im máme tlieskať. No, ja by som pánovi ministrovi odporúčala prečítať si Usmernenie k finančnému riadeniu štrukturálnych fondov 2014 až 2020, ktoré Európska komisia vydala v súlade s nariadením Európskeho parlamentu a Rady EÚ pod číslom 1303/2013, kde sa v bode 3 pojednáva presne o tom, čo je to nezrovnalosť a čo je to finančná oprava, a stanovuje sa presne, čo sa pod týmito pojmami rozumie. Takisto sa hovorí, že „vykonanie finančných opráv v súvislosti s individuálnymi alebo systémovými nezrovnalosťami v rámci žiadosti o platbu vykonáva alebo zabezpečuje certifikačný orgán dvoma spôsobmi, buď stiahnutím príspevku okamžite, alebo odpočítaním príspevku z výkazu výdavkov v nasledujúcej žiadosti až po ukončení procesu“. Inými slovami, korekcia, to nie je žiadna zvýšená spoluúčasť, ktorá sa vracia späť do operačných programov, ale ako vyplýva z citovaného ustanovenia smernicou o finančnom riadení, je to finančná oprava výdavku, ktorý bol schválený a po zistení porušení práva sa potom koriguje výška schváleného príspevku. Je to proste pokuta za porušenie práva a basta. Takže v tejto súvislosti je naozaj zarážajúce čítať v ministrových ironických očiach, ale aj v stanovisku vlády, ktorým obhajuje ministra v jeho pozícii, že vraj poslanci, ktorí návrh predkladali, nerozumejú, ako fungujú korekcie. Podľa mňa tomu nerozumie ani samotný pán minister.
Nachtmannová, Oľga, poslankyňa NR SR (2013-02-05):
V rozprave vystúpil jeden z predkladateľov pán poslanec Mikloško. Prosím, pán predseda, dajte hlasovať o tom, že Národná rada Slovenskej republiky prerokuje návrh zákona v druhom čítaní.
Hlina, Alojz, poslanec NR SR (2014-02-12):
Vážená pani predsedajúca, vážené kolegyne, kolegovia, pár poznámok drobných, trebárs tou záverečnou. Najväčší paradox toho celého je, že v zásade ja som dostal aj od policajtov, ale aj od tých chlapcov z Nitry. A tí sa dokonca chválili na facebooku, že ako vrátili úder doslovne. Ale ja som zaplatil, ja som povinný zaplatiť 80 euro pokutu. Tak takto si my tu žijeme. A policajti povedali, že všetko je v poriadku. Čiže v ten daný moment a dneska alebo zajtra bude, myslím, alebo pozajtra bude rok. To je taká symbolika, tak dovoľte len povedať. Čiže dostal som obuškom do tváre niekoľkokrát, päsťou do tváre niekoľkokrát od policajtov, dostal som päsťou do tváre od ľudí z Nitry, tých ľudí z Nitry, ktorých ste pred dvoma týždňami videli, čo robia v Nitre. Chvália sa tým na facebooku, tá fotka je na facebooku, na sociálnej sieti. A ja som zaplatil, ja mám zaplatiť 80 euro. Takto si my tu, vážení, žijeme. Nech sa páči. Keď ste s tým komfortní, nech sa páči. K návrhu. (Obrátenie sa na spravodajcu.) Pán kolega, stále poviem to, čo som povedal na začiatku. Máte veľa času pred sebou a veľa vecí sa dá dohnať a doštudovať. Niekedy je lepšie nepovedať nič, ako povedať za každú cenu niečo. (Reakcia z pléna.) Ja tiež to vyznávam, ale pre túto chvíľu mne dovoľte, lebo ja mám tú možnosť, však ja som tu bol zvolený, ja to hovorím ľuďom. Pre vás niektorých to absolútne nemá zmysel. Ale ja som v dôvodovej správe povedal, prečo je to dôvodné. Stále si tvrdím, že by sme mali mať toľko sociálnej, ako sa to povie, pán doktor? Empatia? Sociálnej empatie v sebe toľko, že by sme mali rozlíšiť, že keď niekto si naberie, ja neviem, x potravín od niekoho a nezaplatí a potom vytuneluje firmu a nie je tam ani zvonček, všetko. Táto pohľadávka a pohľadávka medzi tým dedkom a babkou, ktorého zmagoria na tie hrnce. To je prvý dôvod, že tam by sme mali mať toľko sociálnej empatie v sebe, že uznáme, že to nie je to isté. A dokonca v tej dôvodovke je ešte rozpísané, že prečo napríklad je to aj dôležité, už taká, by som povedal, že podskupiny toho. Že napríklad od tých dôchodcov, hádam sa zhodneme, že ten dôchodca, chudák, už niektorí z nich nemôžu ísť na stavbu, nemôžu ísť do Španielska jablká oberať, hej, že si privyrobiť, hej, že pomôcť. No nemôžu, lebo nevládzu. Je to dôvod alebo nie je to dôvod pre studených právnikov? Je to dôvod alebo nie je to dôvod? Máme toľko sociálnej empatie v sebe, že to uznáme, že ten dôchodca má obmedzené penzum možností, ako zvýšené náklady pokryť? Uznáme to? Je to tam. Vy si, pán kolega, odpovedzte, že či je to dôvod, alebo nie je to dôvod. A ďakujem.
I. Šulaj, poslanec: (2003-02-26):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie 8. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetom návrhu. Vážený pán predsedajúci, preto vás prosím, aby ste otvorili rozpravu.
Žiga, Peter, poslanec NR SR (2020-07-09):
Ďakujem pekne, pán predsedajúci. Kolegovia, ďakujem za vaše pripomienky. Chcem povedať, že jedným z predpokladov, aby sa dala viesť tuná nejaká kultivovaná, vhodná diskusia a odborná diskusia, je, aby ste počúvali s porozumením. A ja som zároveň povedal, že ja podporujem akékoľvek znižovanie administratívy, ale nazvať tento zákon lex korona je trúfalé, pretože nerieši nič. Rieši len drobné administratívne odstránenie byrokracie, ale nerieši nič, čo naša ekonomika v súčasnosti potrebuje. Ad jedna. Ad dva. Povedal som, že to, že či postúpime, alebo nepostúpime v rámci rebríčka, je úplne samoúčelné. Ako hovoril velikán slovenského parlamentarizmu pán Ľupták, z vašich grafov sa nikto nenaje, ani z vašich rebríčkov sa nikto nenaje. A treba povedať, že podnikatelia očakávajú úplne iné opatrenia v rámci lex korony, ako ste, pán minister, predložili v rámci tohto rokovania. Ďakujem pekne.
B. Bugár, podpredseda NR SR: (2005-03-21):
(Hlasovanie.) Prítomných 144, za návrh 142, zdržali sa 2. Konštatujem, že tieto body zo spoločnej správy sme schválili. Nech sa páči.
Pellegrini, Peter, minister školstva, vedy, výskumu a športu SR (2014-11-10):
Ďakujem veľmi pekne. Ja som na úvod svojho vystúpenia povedal, že som schopný a ochotný prijímať kritiku aj poúčanie, povedal som tiež, že ma mrzí to, čo sa stalo, a dovoľte, aby som zareagoval na niektorých kolegov. Áno, dostal som otázku, či tu vidím niekoho sedieť ešte v parlamente. Tak, pán poslanec Kaník, pán poslanec Frešo, vy tu vidíte ešte sedieť ministerku zdravotníctva? Vy tu vidíte ešte sedieť predsedníčku dozornej rady na poste podpredsedníčky Národnej rady, tam hore? Nie je tomu tak. A, pán poslanec Viskupič, mňa veľmi mrzí, že vás nezaujíma, čo sa dialo u jedného z vašich koaličných partnerov, pretože asi keď ste v opozícii, tak je všetko fajn, ale keď ste išli do vlády, tak vám to bolo jedno. A mňa to mrzí, pretože o vás som si myslel, že máte tiež stabilné postoje a nemeníte ich podľa toho, či ste v opozícii, alebo v koalícii. A podľa mňa vás to malo zaujímať, s kým ste dva roky tvorili vládnu koalíciu. A, pán poslanec Mičovský, áno, ja som bol minulý týždeň, resp., áno, minulý týždeň v Košiciach a chcel som navštíviť aj predmetnú akadémiu. Ale vzhľadom na to, že pán, ktorého ste menovali, momentálne kandiduje za poslanca mestského zastupiteľstva, tak som sa nechcel zúčastniť či už pozitívnej, alebo negatívnej jeho predvolebnej kampane. Takže som tú návštevu odložil po komunálnych voľbách, lebo to sa mi zdá, že z mojej pozície je spravodlivé a štandardné správanie. Ďakujem veľmi pekne všetkým, ktorí reagovali na môj príspevok. (Potlesk.)
Danko, Andrej, podpredseda NR SR (2024-01-24):
Na vystúpenie pána poslanca 25 faktických poznámok. Prosím, reagujte vo faktických na vystúpenie poslanca. Ďakujem. Pán poslanec Vašečka.
Hrušovský, Pavol, podpredseda NR SR (2010-12-07):
Páni poslanci, vitajte po obedňajšej prestávke v rokovacej sále, budeme pokračovať v rokovaní bodom programu, ktorým je vládny návrh zákona o štátnom rozpočte na rok 2011 . Poprosím teraz pána poslanca exministra financií Jána Počiatka, my vás obslúžime pán poslanec, vodu si nechajte tam, ak tam máte niečo lepšie, môžete to položiť sem. Nech sa páči, pán poslanec.
Herák, Ján, poslanec NR SR (2021-02-05):
Ďakujem pekne, pán predsedajúci. Pán poslanec Blaha, zhodou okolností ja som pozeral síce online to verejné vypočúvanie alebo vypočutie kandidátov na špeciálnu prokuratúru a zhodou okolnosti ste sa mi tam ukázali vy, čiže vy verzus Daniel Lipšic. A dostal som sa teda k bodu, keď sa rozprávalo o tej dizertačnej práci alebo o PhD. No a tu vás chcem zastaviť, a teda opraviť, pretože vám Daniel Lipšic povedal jasne, že tú prácu si môžete stiahnuť. A ja som si to pozrel, pán, pán poslanec Blaha, čiže zbytočne tu klamete a zavádzate. Nepovedal vám, nepovedal vám, že si tú prácu môžete prevziať na nejakej vrátnici, povedal vám, že si tú prácu si môžete stiahnuť, že je dostupná, čiže načo tu zbytočne klamete a zavádzate? Čo sa týka toho, resp. transparentnosti verejného vypočúvania, ja si myslím a som o tom presvedčený, že to bolo naozaj dodržané, že boli dodržané princípy demokracie. Každý z nás poslancov tam mohol prísť, či už fyzicky, alebo online. Čiže naozaj netvárme sa, že tu nejaká transparentnosť nebola zachovaná. Váš bývalý špeciálny prokurátor Dušan Kováčik má bohatú minulosť trestnoprávnu a mnohé kauzy, mnohé kauzy absolútne neriešil a, bohužiaľ, dnes sedí alebo je zadržaný vo väzbe. Nič nebolo dohodnuté ani ušité, ako vy vravíte. A čo sa týka tej smrti Daniela Lipšica, áno, ja nie som právnik, ale elitná právnička, a tam treba povedať fakty, že ten, ten, bohužiaľ, zabitý človek vošiel do cesty, resp. do, teda cez priechod, bol aj opitý. Daniela Lipšica to určite, ale určite to trápi aj do dnešného dňa, ale robiť si na tomto politické body, zbierať si, a vy sa v tom ešte aj vyžívate, v tom prejave, tak toto, pri všetkej úcte, vám to hovorím ako veriaci človek, toto považujem za maximálne chrapúnske, za maximálne chrapúnske, pán Blaha.
Nicholsonová, Lucia, poslankyňa NR SR (2014-02-05):
Veľmi krátko k tomu, čo si hovorila, teda že chápem ten zámer, že rodičia do šiestich rokov, že si založia, teda poriešia aj svoje dieťa a ešte si aj privyrobia. Tak ale keď tam nedáte to obmedzenie, tak to bude znamenať, že aj oni budú mať tú možnosť, ale nielen oni. Takže, hej. Dobre, ďakujem.
Figeľ, Ján, podpredseda NR SR (2014-01-29):
Ďakujem pekne. To bol posledný vystupujúci v rozprave. Takže vyhlasujem rozpravu za skončenú. Chce sa k nej vyjadriť navrhovateľ? Pán minister.
S. Kahanec, poslanec: (2008-04-10):
V tejto analýze je fakticky skoro všetko bezproblémové až na to, že aspoň v niektorých vetách, aj tam je napísané, že napríklad Európska komisia vidí možný problém v zákaze niektorých obchodných podmienok uplatňovaných v iných členských štátoch a že sa môžu vytvoriť nerovnaké podmienky nielen na usadzovanie, lebo uvádza tam usadzovanie, ale aj podnikanie, ktoré je tam uvedené. Teda nerovnaké podmienky pre podnikanie v jednotlivých štátoch Únie. Takže aspoň niečo tam bolo. A takisto tam zdôraznili, že zmluvná sloboda predstavuje jeden zo základných princípov obchodného práva. No tento zákon, ktorý je predložený, si myslím, že aj návrhy, ktoré sa snažili o podporu kontrol, tak bolo navrhnuté vypustenie podmienky, kde sa za neprimeranú podmienku v obchodnom vzťahu považuje aj vykonávanie kontrol v priestoroch výrobcu... (Prerušenie vystúpenia časomierou.)
Hrušovský, Pavol, predseda NR SR (2011-12-08):
Nie, páni poslanci, toto uznesenie je zmätočné. Takto o uznesení hlasovať dať nemôžem preto, lebo vláda požiadala o vyslovenie súhlasu so skráteným legislatívnym konaním. Teraz dávam hlasovať o návrhu tohto uznesenia. Akékoľvek ďalšie časové posuny pri prerokovávaní zákona určí Národná rada svojím uznesením. Hlasujeme o návrhu s vyslovením súhlasu na skrátené konanie. (Hlasovanie.) 140 prítomných, 51 za, 84 proti, 4 sa zdržali, 1 nehlasoval. Neschválili sme návrh vlády prerokovať zákon v skrátenom legislatívnom konaní. Tým sa všetky iné návrhy hlasovaní stávajú bezpredmetné. Ďakujem pánovi poslancovi Feckovi. A poprosím pána poslanca Mateja, aby z poverenia výboru pre financie a rozpočet predložil Národnej rade návrh uznesenia k návrhu na ukončenie platnosti Dohovoru o zriadení Medzinárodnej únie pre uverejňovanie colných sadzieb, ktorý prerokovávame ako tlač 546. Nech sa páči, pán poslanec, prosím o návrh. (Hlasovanie o návrhu na ukončenie platnosti Dohovoru o zriadení Medzinárodnej únie pre uverejňovanie colných sadzieb podpísaného v Bruseli 5. júla 1890, Protokolu upravujúceho Dohovor podpísaný dňa 5. júla 1890 v Bruseli o zriadení Medzinárodnej únie pre uverejňovanie colných sadzieb, vykonávacieho nariadenia k dohovoru, ktorým sa zriaďuje Medzinárodná kancelária pre uverejňovanie colných sadzieb, ako aj Záverečného protokolu podpísaného 16. decembra 1949 v Bruseli , tlač 546.)
Hlina, Alojz, poslanec NR SR (2013-06-25):
Ďakujem veľmi pekne. Takže, vážení užívatelia tvrdej drogy, ak dovolíte vás takto nazvať, lebo predpokladám, že všetci ste tu užívatelia tvrdej drogy, neviem, či tu abstinent niekto je alebo nie je, a vážení díleri tvrdej drogy, lebo sú tu aj takí, čo robia víno alebo čo majú nejakú reštauráciu, tak dovoľte, aby som k tejto skvostnej téme niečo povedal. Ja byť homosexuálom, tak napíšem verejný list, otvorený list SaS-ke: „Prosím vás, nezastupujte ma.“ Naozaj tá kontraproduktívnosť je úplne absolútna, v tom, čo tu oni stvárajú, v tom, ako niečo nechcú, aby prešlo. Ale toto že zahryzli do tohto jablka tu aj so zvelebovačom drog, je v Rádiu FRONTINUS v archíve, pán predseda, keď sa budete súdiť, tak si to prípadne pozrite. Je to tam. Ja neviem, ako to ešte povedať alebo nepovedať, čoho máte byť alebo nemáte byť účastní. Keď ste si tu vytvorili túto drogovú koalíciu, tak to vyjde aj bez vašich starostov. Pán predseda, neťahajte do toho vašich starostov, lebo ja potom musím chodiť po Humennom, tam ma Vaľová bude naháňať, aby som tam nechodil, ja budem musieť chodiť po Humennom a rozprávať, čo tá Vaľová v tom parlamente robí tým východniarom. A budem to robiť. A garantujem vám, že to budem robiť. Tak im, prosím vás, pomôžte, nechajte ich odísť, nech sa nemusia zúčastniť toho hlasovania tí starostovia, tí primátori, a vaši partneri drogovej koalície to utiahnu, 83 mínus 13, máte 70, plus tých 6 je 76, elegantne to prejde a ja v lete sa môžem venovať niečomu zmysluplnejšiemu. Ďakujem pekne.
Přidal, Alojz, poslanec NR SR (2011-05-19):
Pán predsedajúci, prosím, aby ste v zmysle rokovacieho poriadku dali hlasovať o tom, že predložený návrh bude prerokovaný v druhom čítaní.
Mazurek, Milan, poslanec NR SR (2022-03-22):
Pán minister Sulík, ja oceňujem, že ste sa snažili o racionalitu a volali ste po korektnosti, a preto sa pokúsim aj ja volať po korektnosti z vašej strany, pretože ste mi povedali, že nie je korektné porovnávať pomoc Ukrajincom a pomoc Slovákom z pozície vlády. A za toto ste dostali od týchto tu poslancov potlesk. Lenže ja odmietam, aby ste takýmto spôsobom menili význam môjho vystúpenia, lebo ja som si toto nedovolil porovnávať. Ja som len chcel poukázať a pripomenúť, že sú tu aj ľudia, ktorí naozaj zažívajú obrovské množstvo problémov. Zdôraznil som mnohokrát a zdôrazním to aj teraz. Pomáhať treba, o solidarite, o pomoci, o nutnosti neotočiť sa chrbtom ženám a deťom, ktoré prišli o svoje domovy, ktorým bombardujú mestá. O tom ma nemusíte poúčať, naozaj, viete to veľmi dobre. Ale naozaj som neporovnával pomoc slovenským obyvateľom v rámci nejakých vládnych aktivít a pomoc Ukrajincom, pretože ja proti tej pomoci Ukrajincom nič nemám. Aj som vám povedal, že to chcem podporiť, ale nemôžem práve kvôli tým štruktúram NATO. Tým pádom bolo by vhodné dodržiavať tú korektnosť aj z vašej strany. Ja vám poviem, kvôli čomu som vystúpil a čo ja sa snažím vždy zdôrazniť. A to je ten pohľad obyčajného Slováka. Dva roky je na tomto území drvený neuveriteľnými opatreniami, častokrát protichodnými voči šíreniu nejakej nákazlivej choroby. Aj napriek týmto opatreniam dosiahlo Slovensko niekoľkokrát najvyššie čísla sveta v úmrtnosti, nakazenosti, neviem v čom všetkom a, bohužiaľ, aj v poklese ekonomiky. To všetko sú zásadné problémy, ktoré spočívajú na ľuďoch drvivým spôsobom, prichádzali o svoje firmy, dostávali sa do neuveriteľných dlhov, platovej neschopnosti a tak ďalej a tak ďalej. A po tých dvoch rokoch, keď si chcú vydýchnuť, príde zdražovanie cien energií, zdražovanie cien potravín, zdražovanie cien všetkého extrémnym spôsobom a vidia, že vláda nekoná alebo koná len minimálne. A do toho majú rôzne vyjadrenia ministrov ako Matovič a podobne a cítia sa nespravodlivo. A na to som...
Grendel, Gábor, podpredseda NR SR (2020-04-07):
Ďakujem pekne. Jednu faktickú poznámku evidujem. Končím možnosť prihlásiť sa s faktickými poznámkami. Pani poslankyňa Vaľová.
A. Belousovová, podpredsedníčka NR SR: (2008-09-18):
Posledný vystúpi... Neskoro, pán poslanec. Ďalej vystúpi pán poslanec Vladimír Palko. Nech sa páči, máte slovo.
J. Brocka, poslanec: (2009-12-10):
Dámy a páni, nemám v tejto chvíli nič proti kandidátovi na guvernéra Národnej banky Slovenska, ale chcem povedať minimálne dve veci. Prvú, pred mesiacom na minulej schôdzi poslanci vládnej koalície robili, prepáčte za výraz, „cirkus“, keď sme nepriamou novelou novelizovali zákon o Národnej banke Slovenska argumentmi o tom, že aby bola zabezpečená funkčnosť tejto inštitúcie, tak je potrebné urýchlene novelizovať zákon o Národnej banke. Myslel som si vtedy, teda aj vy viacerí, že ide o to, aby terajší guvernér mohol pokračovať vo svojej funkcii, alebo prípadne niektorí z viceguvernérov ho mohol nahradiť. Ukazuje sa, že tak ako to na Slovensku platí aj v iných oblastiach, že kde sa dvaja bijú, nakoniec tretí zvíťazí, ale to je vedľajšie, to je možno na komentáre niekoho iného. Čo mňa zaráža, a to považujem za podstatné, prosím vás, veď to je taká vážna vec – funkcia guvernéra Národnej banky Slovenska. To predsa nevolíme vedúceho úradu ministerstva financií alebo ani vedúceho strážnej služby v Národnej rade. Veď ten kandidát sa ani neusiloval o podporu v poslaneckých kluboch. Ak to vám nevadí, poslancom vládnej koalície, tak mne to vadí a ja preto dávam procedurálny návrh, aby sme prerušili rokovanie o tomto bode, aby poslanci, poslanecké kluby mali možnosť sa stretnúť s kandidátom na guvernéra a položiť mu aspoň niekoľko otázok, aby sa ho mohli spýtať na veci, ktoré ich zaujímajú. Ako bude vo svojej funkcii pokračovať? Alebo ako bude fungovať Národná banka Slovenska? Aj keď jej kompetencie sú možno dnes určite oveľa, oveľa menšie, ako boli pred vstupom do eurozóny. Ale je to stále jedna z najdôležitejších inštitúcií na finančnom a kapitálom trhu. Jednoducho to považujem za minimálnu vec, aby ten kandidát, o ktorom ideme rozhodovať, aby sa poslanci, ak nie vo výboroch, všetkých, tak minimálne v poslaneckých kluboch mohli s týmto kandidátom stretnúť. A preto navrhujem za Kresťanskodemokratické hnutie, aby sme po hlasovaní o 11.00 hod. mohli s kandidátom na guvernéra Národnej banky stretnúť a aby sme až potom pristúpili k hlasovaniu o jeho voľbe. Ďakujem za vašu pozornosť.
J. Vaľová, poslankyňa: (2009-02-03):
Predseda Národnej rady Slovenskej republiky rozhodnutím č. 963 z 3. februára 2009 pridelil návrh vlády Slovenskej republiky na skrátené legislatívne konanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (tlač 939), na prerokovanie Výboru Národnej rady Slovenskej republiky pre sociálne veci a bývanie v termíne ihneď. Výbor Národnej rady Slovenskej republiky pre sociálne veci a bývanie návrh vlády na skrátené legislatívne konanie prerokoval na svojej 49. schôdzi dňa 3. februára 2009. Výbor uznesením č. 221 z 3. februára 2009 súhlasil s návrhom vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (tlač 939). Výbor odporúča Národnej rade Slovenskej republiky vysloviť súhlas s prerokovaným návrhom vlády Slovenskej republiky na skrátené legislatívne konanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (tlač 939), v skrátenom legislatívnom konaní s tým, že prvé, druhé a tretie čítanie sa ukončí na 32. schôdzi Národnej rady Slovenskej republiky. Ďakujem, pani predsedajúca, skončila som.
Pellegrini, Peter, predseda NR SR (2024-01-24):
Výborne. Pán poslanec Lackovič.
Blaha, Ľuboš, podpredseda NR SR (2024-01-12):
Pán poslanec Gábor Grendel.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 80 poslancov, za 74, proti 1, zdržal sa 1, nehlasovali 4. Konštatujem, že Národná rada sa uzniesla, že tento návrh zákona prerokuje v druhom čítaní. Preto pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie.
B. Bugár, podpredseda NR SR: (2004-10-19):
J. Elsner, poslanec: Ďakujem, pán predsedajúci. Ja len jednu poznámku. Pán poslanec Kaliňák hovoril o tom, že v podstate naša jednotka nevykonáva žiadnu činnosť a že bolo by treba prehodnotiť jej pozície a postavenie. Neviem teda, či on bol vojakom našich ozbrojených síl, ale ak bol vojakom, tak jednoducho, myslím si, že by nemal takto hovoriť a mal by pochopiť, že patríme do systému ozbrojených zložiek, ktoré sa nachádzajú na území Iraku a plníme úlohy, ktoré z toho vyplývajú. A to, že momentálne, neviem, odkiaľ máte tú informáciu, že teda sedia a nerobia nič, jednoducho to nesúvisí s tým, na čo dostali mandát. Sme zodpovední za kolektívnu bezpečnosť, naše jednotky dostali mandát tohto parlamentu a musia zabezpečovať úlohy, ktoré sú pred nich postavené.
Petrák, Ľubomír, poslanec NR SR (2016-12-06):
Ďakujem pekne za slovo. Ďakujem pekne za faktické poznámky. Chcem len na niektoré časti reagovať, možnosť diferenciácie poplatku. Ja si myslím, že je tu ako vcelku dobre popísaná, aj keď je iste možná debata, či majú byť všetky stavby spoplatnené rovnako alebo nie. Ja osobne sa domnievam, že by nemali byť spoplatnené rovnako a ja som konformný s týmto znením zákona. Financovanie samospráv, či vyrieši alebo pomôže. V každom prípade treba povedať, že pomôže financovaniu samospráv a keď sa chceme baviť o tom, že akým spôsobom sú financované samosprávy a že by mali byť lepšie alebo viac financované, s istotou by sa tam dalo umiestniť viac peňazí, ale zase na druhej strane treba povedať, že samosprávy sú spokojné s tým, že si vybojovali, aby im zostalo financovanie závislé od daní z príjmu fyzických osôb a nie z daňového mixu, ako to bolo navrhované za vlády pani Ivety Radičovej. Dôvod je absolútne jednoduchý, lebo týmto naviazaním majú samosprávy absolútnu istotu v tom, že daň z príjmu fyzických osôb je v súvislosti s rastom miest a s rastúcou zamestnanosťou najdynamickejšie rastúca daň na Slovensku a tým pádom medziročné nárasty výnosov pre obce a mestá výrazne rastú. Na druhej strane treba povedať, že je potrebné tlačiť samosprávy aj do toho, aby zvyšovali daň z nehnuteľností, lebo majetkové dane patria na Slovensku medzi najnižšie a mnohé samosprávy, možno by som mohol byť aj tvrdší, mnohí starostovia, ale aj poslanci, vzhľadom na to, že tí, ktorí ich volia, sú predmetom zdaňovania, sa snažia tieto dane stále dávať príliš nízke a nezodpovedajú reálnym potrebám obcí a miest, takže je potrebné vyvážiť ten mix medzi peniazmi, ktoré idú zo štátu a peniazmi, ktoré má obec, originálny príjem z vlastných daní. Ďakujem.
Kollár, Boris, podpredseda NR SR (2022-12-13):
(Zaznelo mimo mikrofónu.: „Ospravedlňujem sa. Ja som nevedel, že to išlo od vás.“ )
Zemanová, Anna, poslankyňa NR SR (2018-09-11):
Ďakujem pekne. Takže by som chcela dokončiť odôvodnenie druhého procedurálneho návrhu, a síce, neobsadené posty členov Rady SPF, ktorých volí Národná rada Slovenskej republiky na základe návrhu príslušného výboru Národnej rady, pričom doteraz nebol podľa mojich informácií vykonaný ani len prvotný úkon, ktorým je pridelenie tejto úlohy príslušnému výboru predsedom Národnej rady Slovenskej republiky. Chcela by som poprosiť vážených poslancov, aby schválili tieto návrhy vzhľadom na to, že rada fondu je od 
3. augusta nefunkčná. To znamená, nefungujú kontrolné orgány, nemôžu fungovať žiadne schvaľovania kúpnych, nájomných a iných zmlúv. To znamená, Slovenský pozemkový fond je v tomto duchu celkom paralyzovaný. Ďakujem.
Laššáková, Jana, podpredsedníčka NR SR (2015-04-22):
Nech sa páči, pani poslankyňa Žitňanská, máte slovo. Pani poslankyňa Žitňanská vystupuje za klub MOST – HÍD.
P. Paška, predseda NR SR: (2008-05-22):
(Hlasovanie.) 116 prítomných, 84 za, 15 proti, 12 sa zdržalo, 5 nehlasovali. Návrhy sme schválili.
Poliačik, Martin, poslanec NR SR (2013-12-04):
Nie, ja mám dosť silný hlas, to je v pohode.
M. Hort, podpredseda NR SR: (2008-05-14):
A teraz dávam slovo spravodajcovi, ktorého určil navrhnutý gestorský výbor, ktorým je ústavnoprávny výbor, pánovi poslancovi Gáborovi Gálovi, aby predniesol úvodnú spravodajskú informáciu. Nech sa páči, pán spravodajca.
Laššáková, Jana, podpredsedníčka NR SR (2014-11-08):
S reakciou pán poslanec Lipšic. Nech sa páči.